韋尼澤洛斯

韋尼澤洛斯 （希臘語 Ελευθέριος Κυριάκου Βενιζέλος／Elefthérios Kyriákou Venizélos），諱埃萊夫塞里奧斯，希臘人。西元一八六四年八月廿三日誕克里特，一九三六年三月十八日卒於巴黎。韋氏廣顙虯髯，多智數，器量深沉，勇於治事，蓋以自由黨渠魁七入相，柄庶政十二年有奇。近世亦稱韋氏善交涉，歐戰終，韋氏倚英法美協約各國勢，與會巴黎議定《凡爾賽條約》，自是希臘始入國聯。尋又遣使立 訥伊、色佛爾諸約，同盟國保加利亞故土西色雷斯，鄂圖曼舊屬馬其頓、東色雷斯及愛琴海群島，悉割隸希臘版圖，輿論號韋氏「國父」焉。 引據